Bedľa vysoká

Bedľa vysoká (nesprávne: bedľa jedlá; lat. Macrolepiota procera) patrí k najznámejším jedlým hubám Slovenska. Je to zároveň jedna z najväčších húb rastúcich na Slovensku, dorastá až do výšky 30–40 cm. Pozor na zámenu so smrteľne jedovatými bedličkou jedovatou, bedličkou ostrošupinatou alebo muchotrávkou tigrovanou, od ktorých sa líši posuvným prsteňom.

Synonymá 
 Agaricus procerus Scop. 1772
 Lepiota procera (Scop.) Gray 1821
 Lepiotophyllum procerum (Scop.) Locq. 1942
 Macrolepiota procera (Scop.) Singer. 1948

Príprava jedál 
Bedľu nie je vhodné skladovať dlhší čas, pretože sa pomerne rýchlo kazí. Bedľa sa prevažne hodí len na vyprážanie. K vyprážaniu sa používa klobúk ako samotný vyprážaný v oleji, alebo obaľovaný v cestíčku. Vyprážané bedle sú považované za vynikajúcu pochúťku a je vhodné ich kombinovať so zemiakmi a inými prílohami. Hlúbik  môže byť vysušený a neskôr použitý.

Referencie

Iné projekty 

Pečiarkovité
Jedlé huby